Document ID: 31979R1384

Uredba Sveta (EGS) št. 1384/79
z dne 25. junija 1979
o spremembah Uredbe Sveta št. 1108/70 o uvedbi računovodskega sistema izdatkov za infrastrukturo v železniškem in cestnem prometu ter prometu po celinskih plovnih poteh
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 75 Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ob upoštevanju mnenja Ekonomsko-socialnega odbora [2],
ker je treba vedeti, kakšni izdatki nastajajo v zvezi z infrastrukturo, da bi v okviru skupne prometne politike uvedli sistem zaračunavanja pristojbin za uporabo infrastrukture;
ker trajni računovodski sistem zagotavlja najustreznejši način ugotavljanja, kateri izdatki nastajajo v zvezi z infrastrukturo;
ker je v ta namen Svet z Uredbo (EGS) št. 1108/70 [3] uvedel trajni računovodski sistem takih izdatkov;
ker je treba upoštevati izkušnje, pridobljene pri razvoju skupne prometne politike; ker je treba ustrezno prilagoditi računovodske obrazce, seznam vrst infrastrukture in seznam poročil o uporabi infrastrukture, predvidene v Uredbi (EGS) št. 1108/70,
SPREJEL NASLEDNJO UREDBO:
Člen 1
Uredba (EGS) št. 1108/70 se spremeni na naslednji način:
1. Člen 3 se nadomesti z naslednjim:
"Člen 3
Za vsako od železniških omrežij, navedenih v Prilogi II (A.1), za vsa druga omrežja skupaj, navedena v Prilogi II (A.2), in tudi za vse ceste ter celinske plovne poti, odprte za javni promet, se vodijo računi izdatkov za infrastrukturo, vendar z naslednjimi izjemami:
(a) ceste, zaprte za motorni promet, to je za vozila z delovno prostornino valja, ki je enaka ali presega 50 cm3;
(b) ceste, ki jih uporabljajo izključno kmetijska ali gozdarska vozila ali, ki le zagotavljanjo dostop za namene kmetijske ali gozdarske dejavnosti;
(c) celinske plovne poti, na katerih je promet omejen na plovila z manj kakor 250 ton skupne nosilnosti;
(d) plovne poti pomorskega značaja, kakor so navedene v Uredbi (EGS) št. 281/71 [4]."
2. Člen 5(2) se nadomesti z naslednjim:
"2. Ločeni računi se predložijo:
(a) v železniškem prometu:
(i) za vsako od omrežij, navedenih v Prilogi II (A.1);
(ii) za vsa druga omrežja skupaj, navedena v Prilogi II (A.2). Poročila, ki se nanašajo na ta omrežja, pa se pošiljajo samo enkrat na vsakih pet let, začenši s poročili za leto 1980."
3. Druga alinea prvega pododstavka člena 6 se nadomesti z naslednjim:
"- poplačila kapitala in ločeno obresti prej sklenjenih posojil."
4. Člen 7 se nadomesti z naslednjim:
"Člen 7
Države članice pošljejo Komisiji hkrati z računi iz člena 5 in za isto obdobje poročila v zvezi z uporabo infrastruktur v skladu s tabelami A, B (1.1) in C iz Priloge III.
Poročila iz tabel B (1.2) in B (2) te priloge se pošiljajo samo enkrat vsakih pet let. Za tabelo B (1.2) se poročila prvič pošljejo za leto 1980, za tabelo B (2) pa se pošiljanje odloži, dokler ne postane potrebno zaradi dela na sistemu zaračunavanja pristojbin za uporabo infrastrukture."
5. Priloge I, II in III se spremenijo v skladu s Prilogo.
Člen 2
Države članice pravočasno in po posvetovanju s Komisijo sprejmejo zakone ali druge predpise, ki so potrebni za izvajanje te uredbe.
Kadar država članica tako zahteva ali Komisija to šteje za primerno, se Komisija z zadevnimi državami članicami posvetuje o predlaganih ukrepih iz prejšnjega odstavka.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 25. junija 1979

Labels: 8
4